**Lupul şi şoarecul**

*Alecu Donici*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din turmă lupul sur o oaie au răpit.

În codru s-au ascuns

Şi pe mâncat s-au pus.

Iar şoarecul au mirosit

Aproape de mâncare;

Din borticica lui cu pază au ieşit,

S-au furişat prin frunzişoare,

Şi tocmai de sub lup furând o fărmătură,

Ţuşti! iute-n crăpătură.

Iar lupul au pornit un răcnet foarte mare,

Urlând: „Săriţi! Tâlharii!”

Asemenea s-au întâmplat

În târg o întâmplare:

De la jăcuitor tălharii au furat

O pungă cu parale,

Iar el la ceastie îndat-au reclamat.